# Uvod

Ako ste poput mnogih naših klijenata koji traže granit, ovo je vaš prvi put da ugrađujete kamen u svoj dom. Ja sam Vlada, vlasnik i operater preduzeća za distribuciju, proizvodnju i ugradnju kamenih radnih površina, ali i kamena kao poluproizvoda. Prilikom izrade ovog vodiča, oslonio sam se na svoje iskustvo proizvodnje i ugradnje velikog broja radnih ploča za potrebe enterijera i eksterijera na području Šumadije, Srbije, ali i dalje.
Kamene radne ploče predstavljaju značajan investiciju. Trajaće koliko i kuća u koju se ugrade, stoga je važno da odaberete pravilno već pri prvom pokušaju. Budite pažljivi i promišljeni u potrazi za granitom ili kvarcom koji se uklapa i u vašu dekoraciju (ormarići, podovi, aparati, itd.) i u vaš budžet.

# Izbor radne ploče

## Granit ili Kvarc (radne površine)

Granitne radne ploče su prvi izbor za mnoge zbog svoje izdržljivosti. Postoje stotie i stotine uzoraka,a opet činjenica je da je svaka ploča jedinstvena. Granit nudi širi spektar opcija - od pristupačnih granita za početnike do egzotičnih i ekskluzivnih granita koji su sami po sebi umetnička dela.

Kvarc, veštački kompozit od drobljenih prirodnih vrsta kamena, postao je popularna alternativa granitu za one koji žele boje i uzorke koji se ne mogu pronaći u prirodnom kamenu, ili ploču koja je još lakša za održavanje od granita.

Granit je 100% prirodni materijal i jedinstvena lepota prirodnog materijala jednostavno se ne može zameniti veštačkim kamenjem. Međutim, isti taj prirodni uzorak znači da granit ima urođene nesavršenosti, poput varijacija boje i nepravilne raspodele minerala.

Ako volite prirodnu varijaciju, onda ćete uživati u nepravilnostima granita s raznolikim uzorcima i bojama. Međutim, ako preferirate konzistentne boje i uzorke, onda su radne ploče od kvarca odlična opcija. One se proizvode prema unapred postavljenim šemama boja i uzoraka, osiguravajući da svaka ploča ima iste nijanse, istu skalu uzorka i nema neželjenih tamnih mrlja ili neuravnoteženih delova uzorka. S kvarcom dobijate potpunu kontrolu.

Razlika u održavanju između ova dva materijala je mala. Tipično, granitne ploče treba zaštiti jednom godišnje kako bi se sprečila voda - i bilo koje druge tečnosti koje mogu izazvati fleku - da prodre u pore kamena. U poslednjih nekoliko godina, nekoliko kompanija za proizvode od kamena razvilo je zaštite koji se moraju nanositi samo jednom svakih 15 godina. Kvarc nema prirodne pore, pa ga nije potrebno zaptivati. On je napravljen da bude otporan na fleke bez dodatnih tretmana.

Kada je reč o ceni, ona je najčešće viša kada je kvarc u pitanju, u poređenju sa granitom, ali postoje i odstupanja.

## Da li je mermer održiva opcija za kuhinjske pultove?

Mermer je mekši kamen od granita. U kombinaciji sa svojim mineralnim sastavom, ova karakteristika čini mermerne površine podložnijim mrljama, ogrebotinama i izbeljivanju. Izbeljivanje se dešava kada kisela tečnost poput soka od limuna ili sirćeta "izgrize" gornji sloj sjaja, ostavljajući neravnu površinu na vašem mermeru. Nanošenje premaza može delimično smanjiti rizik, ali ako planirate koristiti kuhinju za svakodnevno kuvanje (ili imate decu koja neće odmah pažljivo očistiti prolivene tečnosti), mermer možda nije pravi izbor za radne ploče u vašoj kuhinji.

Mermer je bio popularan izbor za radne ploče širom Evrope dugi niz godina, posebno u Italiji dok se u Srbiji nije toliko koristio u toj ulozi. To je uglavnom zato što se mrlje i tragovi od hrane i kuvanja ne smatraju nedostacima. Kako se boja radne ploče menja i kako se tokom godina pojavljuju tragovi (takođe nazvani "patina"), to se smatra normalnim delom lepote prirodnog kamena i često znakom dobrog kuvara.
Ne vodeći se slepo pravilima, lično sam stavio mermer u svoju kuhinju i potpuno sam zadovoljan tom odlukom. Kamen je izuzetno zahvalan i multipraktičan materijal, tako da su uvek moguće varijacije sa upotrebom, ali svakako da postoji i dobra praksa u primeni i to sa razlogom.

Iako je teže održavati, mnogi vole izgled mermera i smatraju da vredi dodatnog truda. Prihvataju da će se tokom godina pojaviti tragovi na njihovoj radnoj površini. Ako volite izgled mermera i ne smeta vam preduzimanje dodatnih koraka potrebnih za održavanje, tada ga možete s pouzdanjem instalirati u svoj dom.

1. Uzimanje mera (radne površine)

Prva stvar koju treba znati pre nego što zatražite ponude jeste. Granit se prodaje po kvadratnom metru, pa morate znati kvadratnu površinu radnih ploča ili prostora koji želite obogatiti kamenom.

Ako samo zamenjujete radne ploče u svojoj kuhinji, onda biste trebali izmeriti postojeće radne ploče. Evo kako:

* Alat: Imajte olovku i papir pri ruci i koristite običan metar koji može obuhvatiti celu dužinu vaših radnih ploča.
* Nacrtajte raspored vaših radnih ploča na komadu papira, trudeći se da tačno predstavite proporcije različitih delova kuhinje.
* Izmerite dužine radnih ploča (s leve na desno ako gledate prema radnoj ploči) duž strane koja dodiruje zid i obeležite mere na crtežu, vodeći računa da postavite mere s pravilne strane radne ploče na crtežu.
* Pazite da izmerite dubinu radnih ploča od zida do ivice radne ploče, a ne od postojeće pločice na zidu.
* Uključite ormarić za sudoperu ili šporet u vašu meru dužine. Izrezi za sudoperu i šporet se prave iz jednog komada granita, pa će se računati kao deo ukupne kvadrature. Korisno je takođe zabeležiti odvojene mere za ove iseke.

Ako dobijate nove kuhinjske elemente, nećete morati sami praviti crtež. Umesto toga, koristite planove elemenata koje je kreirao vaš dizajner kuhinje, firma koja pravi kuhinjske elemente ili unajmljeni stolar kako biste izračunali kvadraturu.

# Zidne pločice (zaštita)

Svaki radni pult u kuhinji, baru ili na umivaoniku u kupatilu treba imati zidnu zaštitu. Zidne pločice sprečavaju da voda, hrana ili bilo koji drugi otpad padnu ili se proliju iza elemenata gde mogu izazvati pojavu buđi ili plijesni na nevidljivim mestima. Još jedna važna funkcija zidne zaštite je skrivanje nepravilnosti u zidovima koji nisu 100% ravni.

Tri najčešće vrste zidnih pločica su pločice, zidne pločice od granita visine 8cm. Ponekad ćete videti zidnu ploču od granita u kombinaciji sa pločicama na preostalom delu izloženog zida, ali većina stručnjaka bi preporučila odabir jednog ili drugog za čistiji izgled.

## Ploča od 8cm

Zidna ploča od granita visine 8cm je najjednostavnije i najekonomičnije rešenje. Ove ploče se seku iz iste ploče kao vaša radna ploča. Uglavnom se ploča seče tako da se uzorak nastavlja od radne ploče prema gore duž zida. Količina dodatnog granita potrebna za zidnu ploču od 8cm je relativno mala, a trošak srazmerno nizak.

## Kamen kao zaštita duž celog zida

Iako je skuplja od prosečne pločice, čvrsta ploča kamena na zidu će trajati duže i nikada je neće biti potrebno ponovno fugovati; možete izbeći linije fuga, a glatki kamen je mnogo lakši za čišćenje.

Mnogi biraju da im zidna zaštita od kamena pune visine bude izrezana iz istih ploča kao i njihove radne ploče kako bi se uzorak protezao u jednom neprekidnom linijom duž zida. Neki biraju različiti materijal kako bi stvorili malo kontrasta u kuhinji. Na primer, možete kombinovati čvrstu brušenu belu mermernu zidnu zaštitu sa standardnim poliranim crnim granitnim radnim plohama.

Još jedna varijacija zidne zaštite pune visine je postavljanje čvrstog granita samo na zidu iza šporeta ili sudopere, koristeći pločice na preostalim zidovima. Ovo je odlična alternativa za one koji žele pločice, ali takođe žele istaći svoj granit ili zaštititi zid od prskanja masti i hrane tokom kuvanja.Top of Form